งาน(ไม่)หนัก
หลังจากที่ลดงานประจำลง ขอเป็นแค่ที่ปรึกษากรรมการผู้จัดการ ธนาคารไทยพาณิชย์ พี่ต้อม องอร อาภากร ณ อยุธยา ก็สดใสเปล่งปลั่งชนิดใครเห็นต้องทักว่า ดูมีน้ำมีนวลกว่าเป็นผู้ช่วยกรรมการผู้จัดการแบงก์เสียอีก
12 ม.ค. 2558

หลังจากที่ลดงานประจำลง ขอเป็นแค่ที่ปรึกษากรรมการผู้จัดการ ธนาคารไทยพาณิชย์ พี่ต้อม องอร อาภากร ณ อยุธยา ก็สดใสเปล่งปลั่งชนิดใครเห็นต้องทักว่า ดูมีน้ำมีนวลกว่าเป็นผู้ช่วยกรรมการผู้จัดการแบงก์เสียอีก 
พี่ต้อมแจกแจงว่า ตั้งแต่ขอเกษียณอายุก่อนกำหนด ก็มีเวลาดูแลตัวเองและครอบครัวมากขึ้น และตอนนี้ก็เป็นคุณย่าแล้ว มีเวลาก็เลี้ยงหลาน และไปช่วยงานที่สำนักงานทรัพย์สินส่วนพระมหากษัตริย์ด้วย ไม่ได้อยู่บ้านเฉยๆ อย่างที่เข้าใจกัน 
ถึงแม้คุณย่าต้อมจะไม่ได้ทำงานประจำ แต่บทบาทของคุณย่าในธนาคารยังสำคัญไม่ใช่น้อย เพราะทำงานได้ถูกใจคุณเคซี กรรณิกา ชลิตอาภรณ์ กรรมการผู้จัดการแบงก์ และขณะนี้ก็ได้รับมอบหมายให้ช่วยดูแล 2 ผู้บริหาร หยินหยาง “อาทิตย์ นันทวิทยา” และ “ญนน์​ โภคทรัพย์” ไม่ว่าว่าที่ซีอีโอและว่าที่เอ็มอีแบงก์ไทยพาณิชย์จะไปพบสื่อที่ไหน พี่ต้อมจะต้องประกบไปเป็นพี่เลี้ยงด้วย 
ใครว่างานไม่หนัก นี่แหละหนักสุดเลยขอบอก คริ คริ